**Dvergbladlus** (**Phylloxeridae**) er en gruppe med plantelus som hører til gruppen bladlus (i vid forstand), Aphidomorpha. De er insekter med sugende munndeler og hører til i den store gruppen nebbmunner.

Utseende
--------

Små, gjerne blekt fargede bladlus. De vingede formene (alatae) har store, skjøre vinger. De mangler "rørene" oppe på bakkroppen som de fleste bladlus har.

Levevis
-------

Gruppen Phylloxerini lever for det meste på eik (*Quercus* spp.) og hikkori (*Carya* spp.), dessuten omfatter denne gruppen vinlusen, som lever på vinranker. Phylloxerinini lever på busker i vierfamilien (Salicaceae). Bare få av artene i Phylloxeridae veksler mellom ulike verter.

Skadedyr
--------

Særlig én art fra denne familien har utmerket seg som et økonomisk veldig viktig skadedyr. Den ca. 1 mm lange arten vinlus, *Viteus vitifoliae* stammer opprinnelig fra det østlige Nord-Amerika, der den lever på røttene og bladene av ulike viltvoksende vin-arter (*Vitis* spp.). Disse er forholdsvis resistente mot arten, men det viser seg at den europeiske vindruen (*Vitis vinifera*) er svært utsatt for angrep. Nymfenes angrep på røttene kan, sammen med sekundære soppangrep, føre til at røttene blir effektivt ringbarket og vinstokkene dør. *D. vitifolii* ble ved et uhell innført fra Nord-Amerika til Europa på 1860-tallet, og på slutten av 1800-tallet truet den med å rasere europeisk vindyrking fullstendig. Man lykkedes i stor grad i å stoppe ødeleggelsene ved å utvikle resistente vinstokker, dels gjennom krysning med nordamerikanske arter. Enkelte vinkjennere hevder at dette førte til at kvaliteten på europeisk vin sank merkbart.

Systematisk inndeling / europeiske arter
----------------------------------------

**Treliste**
* ordenen Nebbmunner, Hemiptera
	+ underordenen Plantelus, Sternorrhyncha
		- gruppe Aphidomorpha
			* overfamilien Phylloxeroidea
				+ familien Phylloxeridae
					- gruppen Phylloxerini
						* *Acanthochermes quercus* Koller, 1848
						* *Aphanostigma piri* (Cholodkovsky, 1903)
						* *Foaiella danesii* (Grassit & Foa, 1908)
						* *Moritziella corticalis* (Kaltenbach, 1867)
						* slekten *Phylloxera* Boyer de Foncolombe, 1834 – 8 arter i Europa
							+ eikebladlus, *Phylloxera quercus*
						* vinlus, *Viteus vitifoliae* (Fitch, 1855)
					- gruppen Phylloxerinini
						* slekten *Phylloxerina* Börner, 1908 – 4 arter i Europa

Kilder
------

* Fauna Europaea, utbredelsesdatabase over europeiske dyr Arkivert 2. juni 2017 hos Wayback Machine.
* Bildegalleri over nordamerikanske arter

Eksterne lenker
---------------

* (en) *Phylloxeridae* i Encyclopedia of Life Rediger på Wikidata

* (en) *Phylloxeridae* i Global Biodiversity Information Facility Rediger på Wikidata

* (no) *Phylloxeridae* hos Artsdatabanken Rediger på Wikidata

* (sv) *Phylloxeridae* hos Dyntaxa Rediger på Wikidata

* (en) *Phylloxeridae* hos Fauna Europaea Rediger på Wikidata

* (en) *Phylloxeridae* hos Fossilworks Rediger på Wikidata

* (en) *Phylloxeridae* hos ITIS Rediger på Wikidata

* (en) *Phylloxeridae* hos NCBI Rediger på Wikidata

* (en) *Kategori:Phylloxeridae* – bilder, video eller lyd på Wikimedia Commons Rediger på Wikidata

* *Phylloxeridae* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |